Endnu flere medarbejdere fra ældrecentret Vendelbocentret i Sindal er nu testet positiv med coronavirus. Det er nu 29 medarbejdere med coronavirus, hvilket er syv mere end torsdag. Det fortæller Leif Serup, direktør for Sundheds-, Ældre-, og Handicapforvaltningen i Hjørring Kommune. Ifølge TV2 betyder det høje antale af smittet personale, at der nu må hentes plejepersonale fra andre sundhedsområder, nemlig sygehusvæsenet. Derudover er der etableret kontakt til Frederikshavn Kommune om mulig hjælp i form af ekstra plejepersonale. Der er fortsat 14 smittede beboere. Nogle smittede medarbejdere er symptomfri Flere medarbejdere er desuden hjemme med symptomer på coronavirus. Leif Serup anslår, at 4-5 af de medarbejdere, der i øjeblikket er sygemeldt, er med corona-symptomer. - De medarbejdere, der er testet positiv nu, er både nogle af dem, som på det seneste har været hjemme med symptomer, og vi har også oplevet, at nogle medarbejdere uden symptomer er blevet testet positiv, fortæller Leif Serup.

Referat:
Coronaudbruddet på Vendelbocentret i Sindal fortsætter. Personale til at erstatte de syge hentes fra Frederikshavn Kommune.